Diari Oficial de la Generalitat Valenciana


Sumari del DOGV 5008, del 18-05-2005 (2005/4846)

ORDE de 23 de novembre de 2004, de la Conselleria de Cultura, Educació i Esport, per la qual s'autoritza el canvi de domicili i de titularitat de part de les unitats autoritzades en el centre .Academia Jardín., de València, per a impartir cicles formatius de grau mitjà, a favor del centre .C.A.J.., de València, es modifica l'autorització d'estos dos centres i es concedix al centre .Academia Jardín. autorització d'obertura i funcionament en el nivell d'Educació Infantil, primer cicle.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4846


Data del document
:   23-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament privat
    * ensenyament secundari
    * centre d'ensenyament
    * educació preescolar

ORDE de 23 de novembre de 2004, de la Conselleria de Cultura, Educació i Esport, per la qual s'autoritza el canvi de domicili i de titularitat de part de les unitats autoritzades en el centre ?Academia Jardín?, de València, per a impartir cicles formatius de grau mitjà, a favor del centre ?C.A.J.-, de València, es modifica l'autorització d'estos dos centres i es concedix al centre ?Academia Jardín- autorització d'obertura i funcionament en el nivell d'Educació Infantil, primer cicle. [2005/X4846]
  
Els expedients han sigut iniciats a instància de José Manuel Boquet Esplugues, en qualitat de representant de les entitats titulars dels centres docents privats ?C.A.J.-, número de codi 47584184, de València, i ?Academia Jardín?, número de codi 02339684, per la qual sol·licita el canvi de domicili i de titularitat de part de les unitats autoritzades en el centre ?Academia Jardín?, per a impartir cicles formatius de grau mitjà, en favor del centre ?C.A.J.-, la modificació de l'autorització d'estos dos i l'autorització d'obertura i funcionament en el nivell d'Educació Infantil, primer cicle, al centre ?Academia Jardín?.
  
Per Orde de la Conselleria de Cultura i Educació de 27 de novembre del 2000 (DOGV de 10.01.01), el centre ?Academia Jardín- va ser autoritzat per a impartir els ensenyaments següents: 4 unitats d'Educació Infantil, segon cicle; 6 unitats d'Educació Primària; 4 unitats d'Educació Secundària Obligatòria, amb 116 llocs escolars; 1 unitat d'Educació Especial (suport a la integració); 2 grups del Cicle Formatiu de Grau Mitjà de Farmàcia i 2 grups del Cicle Formatiu de Grau Mitjà de Gestió Administrativa.
  
Per Orde de la Conselleria de Cultura i Educació de 27 de novembre de 2000 (DOGV de 10.01.01), el centre ?C.A.J.- va ser autoritzat per a impartir els cicles formatius de grau superior següents: Administració i Finances, amb 2 grups; Secretariat, amb 1 grup; Sistemes de Regulació i Control Automàtics, amb 2 grups; Sistemes de Telecomunicació i Informàtics, amb 2 grups; Administració de Sistemes Informàtics, amb 2 grups, i Desenrotllament d'Aplicacions Informàtiques, amb 2 grups.
  
La Direcció General d'Ensenyament va declarar, mitjançant la resolució de data 7 d'abril de 2004, per al centre ?C.A.J.- i la resolució de data 26 de maig de 2004, per al centre ?Academia Jardín?, l'adequació de les instal·lacions proposades, pel que fa a espais educatius, al que disposa la legislació aplicable.
  
Els expedients han sigut tramitats per la direcció territorial de Cultura, Educació i Esport de València, i inclouen informes favorables de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents de conformitat amb la normativa aplicable.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar, amb efectes des de l'inici del curs escolar 2004/2005, el canvi de domicili i de titularitat de part de les unitats autoritzades en el centre ?Academia Jardín?, de València, per a impartir cicles formatius de grau mitjà, en favor del centre ?C.A.J.-, de València; modificar l'autorització d'estos dos centres i concedir al centre ?Academia Jardín- autorització d'obertura i funcionament en el nivell d'Educació Infantil, primer cicle, en els termes que s'especifiquen a continuació:
  
Centre: ACADEMIA JARDÍN
  
Titular: Colegio Jardín, SL
  
Adreça: C/ Bernat Descoll, 46
  
Localitat: València
  
Província: València
  
Codi: 69425557
  
Ensenyaments i capacitat màxima que s'autoritzen:
  
- Educació Infantil, primer cicle, amb 41 llocs escolars.
  
Modificació que s'autoritza:
  
- Es disminuïx en una el nombre d'unitats d'Educació Infantil, segon cicle; s'augmenta en quatre el nombre de llocs escolars d'Educació Secundària Obligatòria, i es disminuïx en tres el nombre d'unitats autoritzades per a impartir cicles formatius de grau mitjà.
  
En conseqüència el centre queda configurat en la seua totalitat amb la composició següent:
  
- 3 unitats d'Educació Infantil, primer cicle, amb 41 llocs escolars, distribuïts de la manera següent:
  
1 unitat per a xiquets de 0 a 1 any, amb 8 llocs escolars.
  
1 unitat per a xiquets d'1 a 2 anys, amb 13 llocs escolars.
  
1 unitat per a xiquets de 2 a 3 anys, amb 20 llocs escolars.
  
- 3 unitats d'Educació Infantil, segon cicle, amb 56 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 1 unitat d'Educació Especial (suport a la integració per a Educació Primària), amb 15 llocs escolars.
  
Cicle Formatiu de Grau Mitjà:
  
- 1 unitat de Farmàcia, amb 20 llocs escolars.
  
Centre: C.A.J.
  
Titular: Centro de Enseñanzas Técnicas Aplicadas, SL
  
Adreça: C/ Doctor Domagk, 1
  
Localitat: València
  
Província: València
  
Codi: 41891578
  
Ensenyaments que s'autoritzen per trasllat de domicili i canvi de titularitat de les unitats autoritzades en el centre ?Academia Jardín?:
  
- cicle formatiu de grau mitjà de Gestió Administrativa.
  
Modificació que s'autoritza:
  
- Deixa d'estar autoritzat per a impartir els cicles formatius de grau superior de Secretariat; Sistemes de Regulació i Control Automàtics; Sistemes de Telecomunicació i Informàtics, i Desenrotllament d'Aplicacions Informàtiques.
  
- Passa a estar autoritzat per a impartir els cicles formatius de grau mitjà d'Atenció Sociosanitària i d'Explotació de Sistemes Informàtics.
  
- Així mateix es modifica el nombre de llocs escolars dels cicles de grau superior autoritzats d'Administració de Sistemes Informàtics i d'Administració i Finances.
  
En conseqüència, el centre queda configurat en la seua totalitat amb la composició següent:
  
Cicles Formatius de Grau Mitjà:
  
1 unitat d'Atenció Sociosanitària, amb 21 llocs escolars, en torn de matí.
  
2 unitats d'Explotació de Sistemes Informàtics, amb 60 llocs escolars, en torn de matí.
  
1 unitat de Gestió Administrativa, amb 30 llocs escolars, en torn de matí.
  
Cicles Formatius de Grau Superior:
  
2 unitats d'Administració de Sistemes Informàtics, amb 50 llocs escolars, una unitat de matí amb 25 llocs escolars i una unitat de vesprada amb 25 llocs escolars.
  
2 unitats d'Administració i Finances, amb 50 llocs escolars, una unitat de matí amb 25 llocs escolars i una unitat de vesprada amb 25 llocs escolars.
  
Segon
  
Atés que les unitats el canvi de domicili i de titularitat de les quals s'acorda, estan acollides al règim de concerts educatius, els titulars d'estos dos centres afectats hauran de subscriure document administratiu de concert, o modificació del document subscrit, segons corresponga.
  
En tot cas, i com que el canvi de domicili es produïx només en part de les unitats concertades en ensenyaments postobligatoris, estos dos centres no podran excedir, computats conjuntament, el màxim d'unitats concertades que el centre ?Academia Jardín?, de València, tenia a l'entrada en vigor de la LOGSE. En el cas que estos dos centres sol·licitaren, en el seu conjunt, un nombre d'unitats superior al permés legalment, prevaldrà allò sol·licitat pel centre ?Academia Jardín- i el centre ?C.A.J.- podrà comptar exclusivament amb la resta, fins al màxim indicat.
  
DISPOSICIONS ADDICIONALS
  
Primera
  
Els centres han de presentar la relació del professorat i les titulacions corresponents als nous ensenyaments que s'autoritzen, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 23 de novembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN